
	1. Проблем/проблеми за решаване:
Проблем № 1: 
Със законите за изменение и допълнение на Закона за отбраната и въоръжените сили на Република България (ЗОВСРБ), обн. в ДВ бр. 2 от 05.01.2024 г., в сила от 05.01.2024 г. и бр. 38 от 30.04.2024 г., в сила от 30.04.2024 г. се създадоха нови и измениха определени разпоредби в ЗОВСРБ, което изисква регламентиране на тяхното прилагане на подзаконово ниво, чрез Правилника за прилагане на Закона за отбраната и въоръжените сили на Република България (ППЗОВСРБ). 
Проблем № 2:
Със Закона за изменение и допълнение на ЗОВСРБ, обн. в ДВ бр. 38 от 2020 г., в сила от 24.04.2020 г. бе увеличена пределната възраст за военна служба, но се запази  минималният срок за престояване на военнослужещите във военно звание. Анализите по отношение кариерното развитие на военнослужещите от 2020 г. до настоящия момент показват, че минималния срок за престояване във военно звание в контекста на общата продължителност на военната служба е твърде кратък, което води до небалансирано израстване във военно звание.
Проблем № 3:
Стратегическата среда на сигурност в дългосрочен план се характеризира основно с нарастваща динамика, ускоряване и усложняване на дестабилизиращите процеси и все по-трудно идентифициране на произхода и обхвата на заплахите и рисковете. Поради тази причина НАТО променя фокуса в развитието на колективните способности за отбрана, което оказва влияние и на националните сили за отбрана. За да се отговори на изискванията за промени на Алианса, е необходимо да се адаптират и регламентите по изпълнение на военната служба, определени чрез ППЗОВСРБ.
Проблем № 4:
Развитието на академичния състав – военнослужещи е обвързан с изискване за притежавано военно звание и минимален срок за последователно повишаване във военно звание, което ги поставя в неблагоприятна позиция в своето научно равитие спрямо останалите цивилни служители, заемащи академични длъжности. Изискването за притежаваното военно звание по отношение на академичните длъжности от кариерно поле „професионално“ е определено в Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, приет с Постановление на Министерски съвет (ПМС) № 309 от 14.12.2018 г. 
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблем № 1:
Със Законите за изменение и допълнение на Закона за отбраната и въоръжените сили на Република България (обн. в бр. 2 на ДВ от 05.01.2024 г. и бр. 38 от 30.04.2024 г.) са:
1. Изменени и допълнени разпоредбите на чл. 145, ал. 1, като са разширени случаите, при които военнослужещите следва да поемат задължения да изпълняват военна служба за определен времеви период, след завършване на обучение за нуждите на Министерството на отбраната (МО), структурите на пряко подчинение на МО (СППМО) и Българската армия (БА). Това налага да се допълнят разпоредби в ППЗОВСРБ по отношение на случаите, в които задължително се сключват допълнителни споразумения за поемане на задължения за изпълнение на военна служба от военнослужещите.
2. Допълнени разпоредби в чл. 156 (създадена е ал. 4), като се дава възможност в интерес на службата военнослужещите от БА да се преназначават на длъжност в рамките на населеното място. Това налага с разпоредбите на ППЗОВСРБ да бъдат определени ред и условия за използване на тази възможност.
3. Включени текстове (ал. 2 към чл. 162), които допускат предварително изпълнение на експертното решение по годността за военна служба издадено от военномедицинските органи, съответно на решението за психологическа пригодност от органите по чл. 141, ал. 3. В тази връзка, е необходимо настъпилите промени да намерят отражение в разпоредбите на ППЗОВСРБ.
4. Създадени условия (чл. 260а), за курсантите, отстранени от обучение по ред, определен с правилниците на висшите военни училища, или напуснали по собствено желание по време на обучението, да не възстановяват разходите за издръжка и обучение за периода, в който са били обучавани, ако постъпят на военна служба и изпълняват същата за срок не по-кратък от три години. Това налага в разпоредбите на ППЗОВСРБ, да бъде определен ред за приемане на военна служба на тези курсанти.
5. Създадени норми (чл. 288) цивилните служители да бъдат награждавани с отличия и награди, в това число с наградни знаци, парични и предметни награди, от министъра на отбраната или от оправомощено от него длъжностно лице. Условията и редът за награждаване на цивилните служители  следва да се определят с ППЗОВСРБ.
Проблем № 2: 
С промени в ЗОВСРБ през 2020 г. е увеличена с три години пределната възраст за военна служба. По време на изпълнение на военната служба, кариерното развитие на военнослужещите се осъществява чрез последователно повишаване във военно звание и назначаване на по-високи длъжности. Действащите към момента разпоредби в ППЗОВСРБ, относно минималния срок за престой във военно звание, водят до бързо израстване в кариерата и достигане на максималните нива на военни звания по категории и последващ дълъг период от време на застой без възможност за кариерно развитие. С цел осигуряване на плавност за израстване в кариерата на военнослужещите сержанти (старшини), офицерски кандидати и старши офицери е установена необходимост от завишаване на минималния срок за престояване във военно звание.
Проблем № 3:
Действащите разпоредби на ППЗОВСРБ, регламентиращи изпълнението на военна служба в национален и коалиционен формат, не отговорят напълно на променената стратегическа среда за сигурност и произтичащите от това промени в развитието на способностите на НАТО за отбрана, поради което е необходимо да се адаптират условията и реда за изпълнение на военната служба, при което:
- кадетите, които са прекъснали обучението или не са издържали държавните изпити на редовната и поправителната сесия да може да се назначават не само на войнишки, а и на матроски длъжности;
- Планът за развитие на висшия команден състав да се разработва в интерес и съгласно потребностите и на военната служба;
- процедурите за подбор за заемане/освобождаване на длъжности в международни организации и инициативи на и извън територията на страната да осигуряват попълването на нарастващия брой квотни национални длъжности;
- да се създаде възможност освен министърът на отбраната и оправомощено от него длъжностно лице да може да взема военнослужещи в разпореждане по специален щат за времето на обучение в квалификационен курс;
- да се прецизират разпоредбите за прекратяване на договора за военна служба и освобождаване от военна служба на военнослужещи на основание чл. 165, ал. 1, т. 7 или 13 от ЗОВСРБ;
- да се доразвият разпоредбите, регламентиращи продължаване на обучението на военнослужещи, завърнали се от участие в мисия на или извън територията на страната, както и условията за обучение на офицерите в стратегически курс;
- да се създадат възможности военнослужещи с висше медицинско образование да кандидатстват за придобиване не само на военномедицинска, но и на неклинична специалност, по която Военномедицинска академия е акредитирана;
- да се доразвият разпоредбите уреждащи изключенията при определянето на длъжности в Регистрите на вакантните длъжности;
- да се създаде параграф към Преходни и Заключителни разпоредби, с който се урежда изпълнението на чл. 260а от ЗОВСРБ в периода след 05.01.2024 г. до влизане в сила на проекта на ПМС за изменение и допълнение на ППЗОВСРБ.
Проблем № 4:
Всички длъжности за военнослужещи във въоръжените сили се определят с Класификатор на длъжностите на военнослужещите в МО, СППМО и БА, приет с ПМС № 309 от 14.12.2018 г., в изпълнение на чл. 24, ал. 1 от ЗОВСРБ. Класификаторът включва в състава си 985 длъжности за военнослужещи (388 длъжности за офицери, 19 длъжности за офицерски кандидати, 213 длъжности за сержанти (старшини) и 365 длъжности за войници (матроси)), които са разпределени в 39 длъжностни нива.
Академичните длъжности „професор“, „доцент“ и „главен асистент“ на съответните нива 28, 27 и 24 в Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия се ползват и за двете кариерни полета „професионално-кп5“ и „командно-кп1“. По този начин офицерите от кп5 дори и да са защитили докторска дисертация не могат да заемат длъжност „главен асистент“ или „доцент“ преди да са изслужили най-малко 5 години. Имайки предвид, че възрастта за прием на военна служба е до 40 години (чл. 141, ал. 1, т. 2 от ЗОВСРБ) това означава, че най рано на 46 години ще могат да заемат длъжност „главен асистент“. Това оказва негативно въздействие, както по отношение на военнослужещите, така и по отношение на акредитацията на структурите от военнообразователната и научната сфера.
Практиката показва, че е необходимо да се разграничат длъжностите за академичен състав от кариерно поле „професионално“ от тези за кариерно поле „командно“, във връзка с осигуряване кариерно развитие на офицерите, които не са завършили военно училище, но заемат длъжности във военнообразователната система и други структури изискващи академично образование. 

1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблем № 1:
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като в ППЗОВСРБ няма създадени ред и условия за прилагане на изменеията и допълненията в ЗОВСРБ обн. в бр. 2 на ДВ от 05.01.2024 г., в сила от 05.01.2024 г. и бр. 38 от 30.04.2024 г., в сила от 30.04.2024 г.“.
Действащата нормативна рамка не позволява решаване на проблема, тъй като съгласно чл. 10, ал. 2 от Закона за нормативните актове обществени отношения, които спадат към област, за която има издаден нормативен акт, се уреждат с неговото допълнение или изменение.
Проблем № 2:
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като е свързан с изменение на заложения в ППЗОВСРБ минимален срок за престояване в звание, с цел осигуряване на плавно израстване в кариерата на военнослужещите.
Действащата нормативна рамка не позволява решаване на проблема, тъй като съгласно чл. 10, ал. 2 от Закона за нормативните актове обществени отношения, които спадат към област, за която има издаден нормативен акт, се уреждат с неговото допълнение или изменение.
Проблем № 3:
Проблемът не може да бъде решен чрез промяна в организацията на работа или чрез въвеждане на нови технологични възможности, тъй като е свързан с изменение и допълнение на действащите разпоредби на ППЗОВСРБ с цел тяхното адаптиране към изискванията за поддържане на необходимите способности за отбрана. 
Проблем № 4:
Проблемът не може да бъде решен чрез промяна в организацията на работа или чрез въвеждане на нови технологични възможности. 
1.3. Посочете защо действащата нормативна рамка не позволява решаване на проблема/проблемите.
Проблем № 1:
По изискванията на ЗОВСРБ условията и редът за прилагане на разпоредбите му се определят с ППЗОВСРБ. При липсата на разпоредби в ППЗОВСРБ не може да се прилагат законовите разпоредби, регламентирани чрез законите за изменение и допълнение на ЗОВСРБ (обн. в бр. 2 на ДВ от 05.01.2024 г. и в бр. 38 от 30.04.2024 г.).
Проблем № 2:
Минималният срок за престояване във военно звание е посочен в чл. 19 от ППЗОВСРБ. Увеличената пределна възраст за военна служба изисква и увеличаване на минималния срок за престояване във военно звание на сержантите (старшините), офицерските кандидати и старшите офицери, с цел тяхното плавно израстване в кариерата.
Проблем № 3:
Действащите разпоредби на ППЗОВСРБ уреждат условията и рада за изпълнение на военна служба, както на територията на страната, така и извън нея, чрез която Р България допринася за постигането на поетите аганжименти към колективните способности за отбрана на НАТО. Към момента регламентираното чрез ППЗОВРБ изпълнение на военна служба не отразява в пълна степен приетите от Алианса политики за адаптиране на отбранителния капацитет от страните членки, осигуряващ необходимите националните и колективни способности за отбрана.  
Проблем № 4:
Нормативната уредба не позволява лице прието на военна служба, което е защитило докторска дисертация в определена област на цивилното образование да заеме длъжност от съответното ниво във военнобразователната система, тъй като тя е обвързана и с военното звание на военнослужещия.
Съгласно действащите разпоредби при приемане на офицери на военна служба на тях им се присвоява първо офицерско звание „лейтенант“ или им се обявява военното звание по резерва. Към настоящия момент длъжностите „професор“, „доцент“ и „главен асистент“ за кариерни полета „професионално“ и „командно“ изискват военно звание съответно от „майор“ до „полковник“; от „капитан“ до „полковник“ и от „капитан“ до „подполковник“. По този начин едно лице на 36 години, защитило докторска дисертация и заемащо длъжност в цивилен ВУЗ или друга организация не може да заеме адекватна академична длъжност във въоръжените сили, в следствие на което неговото кариерно развитие изостава.

1.4. Посочете задължителните действия, произтичащи от нормативни актове от по-висока степен или актове от правото на ЕС.
По проблем № 1 са налице задължителни действия, произтичащи от измененията и допълненията в ЗОВСРБ, обн. в ДВ бр. 2 и 38 от 2024 г.
По проблем № 2, 3 и 4 не са налице задължителни действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на въздействието на ППЗОВСРБ, и  постановлението на ПМС № 309 от 2018 година, с което е приет Класификатора на длъжностите на военнослужещите в МО, СППМО и БА, свързани с посочените проблеми № 1, 2, 3 и 4.
Предложението е обсъдено, аргументирано и предложено от работна група, сформирана с МЗ № Р-42/21.02.2024 г., и е утвърдено от министъра на отбраната.

	2. Цели (обща, конкретни и оперативни): 
ОБЩА ЦЕЛ:
Адаптиране на разпоредбите на ППЗОВСРБ по отношение осигуряване управлението на човешките ресурси в отбраната, произтичащи от променената среда за сигурност и динамиката на процесите в структурите на Алианса.
КОНКРЕТНИ ЦЕЛИ:
Цел № 1. Създаване на ред и условия за изпълнение на разпоредбите на ЗОВСРБ.
Цел № 2. Оптимизиране на разпоредбите регламентиращи кадровото осигуряване на въоръжените сили.
Цел № 3. Осигигуряване изпълнението на поетите от Р България аганжименти към колективна отбрана на НАТО. 
Цел № 4. Оптимизиране на Класификатора на длъжностите на военнослужещите в МО, СППМО и БА приет с ПМС № 309 от 2018 г.

	3. Заинтересовани страни: 
Проблем № 1 (Министерството на отбраната, командирите на военни формирования и военнослужещите)
Проблем № 2 (Министерството на отбраната, командирите на военни формирования и военнослужещите)
Проблем № 3 (Министерството на отбраната, командирите на военни формирования, военнослужещите и цивилните служители)
Проблем № 4 (Министерството на отбраната, Военна академия, Военномедицинска академия, Института по отбрана, Висшите военни училища и военнослужещите)
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем № 1:
Вариант „Без действие“:
Описание: 
Не се създават нови разпоредби в ППЗОВСРБ, регламентиращи прилагането на настъпилите изменения и допълнения в ЗОВСРБ.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се реализират планираните цели.
Отрицателни (икономически/социални/екологични) въздействия:
Няма да бъде създадена възможност за прилагането на измененията и допълненията в разпоредбите на ЗОВСРБ.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

Вариант „Пълно действие“: 
Описание: 
Приемат се нови и се изменят съществуващи разпоредби в ППЗОВСРБ, регламентиращи прилагането на настъпилите изменения и допълнения в  разпоредбите на ЗОВСРБ, както следва:
1. Създават се нови разпоредби:
1.1. за определяне на реда и условията за изпълнение на чл. 260а от ЗОВСРБ. 
1.2. за определяне на реда и условията за изпълнение на чл. 156, ал. 4 от ЗОВСРБ. 
1.3. за уреждане на случаите при които се изисква съгласие от военнослужещите при преназначаване на длъжност.
1.4. за разширяване на случайте при които военнослужещите могат да се преназначават на длъжност в по-ниско длъжностно ниво в обхвата на притежаваното от тях военно звание.
2. Актуализират се случаите на задължително сключване на допълнително споразумение към договорите за военна служба на военнослужещите в зависимост от изискванията на чл. 145 от ЗОВСРБ.
3. Актуализират се разпоредбите в ППЗОВСРБ, във връзка с чл. 162 от ЗОВСРБ.
4. Изменят се и се допълват разпоредбите, уреждащи награждаването на цивилните служители в МО, в СППМО и в БА, във връзка с чл. 288 от ЗОВСРБ.
Положителни (икономически/социални/екологични) въздействия:
Ще бъде създадена възможност за прилагането на измененията и допълненията в ЗОВСРБ.
Отрицателни (икономически/социални/екологични) въздействия:
Няма да настъпят отрицателни въздействия.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

	4.2. По проблем № 2:
Вариант „Без действие“:
Описание: 
Не се променя минималният срок за престояване във военно звание, което ще доведе до затруднения в кариерното израстване на военнослужещите, чрез заемане на различни длъжности в обхвата на притежаваното военно звание.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни, поради невъзможност да се осигури плавно израстване в кариерата на военнослужещите.
Отрицателни (икономически/социални/екологични) въздействия:
Запазване на съществуващия минимален срок за престояване във военно звание, ще доведе до ситуация в която военнослужещите с военно звание „старшина“ („мичман“), „офицерски кандидат – 2-ри клас“ и „полковник“ („капитан I ранг“) да изпълняват военна служба повече от 15 години и то на една и съща длъжност.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

Вариант „Пълно действие“:
Описание: 
Минималният срок за престояване във военно звание за сержантите (старшините), офицерските кандидат - 1-ви клас, като и за старшите офицери се увеличава с една година. С цел осигуряване на период от време за прогнозиране на кариерното развитие на заинтересованите военнослужещи, се предвижда тази промяна да влезе в сила от 01.07.2025 г. 
Положителни (икономически/социални/екологични) въздействия:
Ще се осигури по-плавно израстване в кариерата на военнослужещите,  обвързано със срока на военна служба.
Отрицателни (икономически/социални/екологични) въздействия:
Няма да настъпят отрицателни въздействия за идентифицираните заинтересовани страни.

	Специфични въздействия: не оказва
Въздействия върху малките и средните предприятия: не оказва
Административна тежест: не се променя

	4.3. По проблем № 3:
Вариант „Без действие“:
Описание: Не се променят условията и реда за изпълнение на военна служба на длъжности на територията на страната и извън нея. Не се променят условията за обучение на военнослужещите. Не се изменят действащите разпоредби на ППЗОВСРБ с цел тяхното адаптиране към изискванията за поддържане на необходимите способности за отбрана.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни и няма да се постигнат набелязаните цели.
Отрицателни (икономически/социални/екологични) въздействия:
Прилагането на действащите разпоредби на ППЗОВСРБ, не позволяват да се реагира адекватно на измененията на политиките на Алианса определящи необходимите национални и колективни способности за отбрана. Р България ще бъде възпрепядствана да изпълнява в пълна степен определените съюзни  задължения към НАТО. 
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

Вариант „Пълно действие“:
Описание: 
1. Допълват се разпоредбите на ППЗОВСРБ, чрез които да се регламентират условията и реда за изпълнение на военна служба, така че:
1.1. кадетите да се назначават не само на войнишки, а и на матроски длъжности.
1.2. Планът за развитие на висшия команден състав на въоръжените сили да се разработва в интерес и съгласно потребностите и на военната служба.
2. Изменят се и се допълват разпоредбите, уреждащи изпълнението на военната служба и командироване на цивилни служители на и извън територията на страната в международни организации или в други международни инициативи, с цел:
2.1. създаване на възможност подборът за длъжности, определени за заемане от Служба „Военна полиция“ да се извършва по мотивирано предложение.
2.2. създаване на условия съставът и редът за работата на комисията, начинът на оценяването на кандидатите и длъжностите, които се заемат по мотивирано предложение, да се определят с акт на министъра на отбраната.
2.3. въвеждане на допълнително условие на което следва да отговарят военнослужещите, за да се допуснат до участие в конкурс за заемане на длъжности в международни организации или в други международни инициативи извън територията на страната.
2.4. допълване на текстовете, регламентиращи прекратяването на командировка/изпълнение на военна служба, извън и на територията на страната, при промяна на длъжностното разписание/щата на международната организация или на международната инициатива.
2.5. определяне на кои точно изисквания по чл. 50 и чл. 51 следва да отговарят военнослужещите, при назначаването им на длъжност в МО, СППМО и БА, след приключване на командировката в съответната международна организация или в друга международна инициатива.
3. Допълват се разпоредбите, регламентиращи вземането на военнослужещите в разпореждане по специален щат за преминаване на квалификационен курс по условията на чл. 226е, ал. 2 от ЗОВСРБ, като се дава възможност и на оправомощено от министъра на отбраната длъжностно лице да взема военнослужещи в този специален щат.
4. Измененят се и се допълват разпоредбите, така че да се регламентира:
4.1. прекратяването на договора за военна служба на военнослужещите и освобождаване от военна служба на основание чл. 165, ал. 1, т. 7 и чл. 165, ал. 1, т. 13 от ЗОВСРБ.
4.2. редът на продължаване на обучението на военнослужещите, участващи в операции и мисии на и извън територията на страната.
4.3. възможността за кандидатстване на военнослужещите с висше медицинско образование освен за придобиване на военномедицинска специалност и за неклинични специалности във Военномедицинска академия.
4.4. условията за обучение в стратегически курс на офицерите с военно звание „подполковник“ („капитан II ранг“), във връзка с предвидените промени на минималния престой във военно звание на старшите офицери. 
4.5. изключенията при определянето на длъжности в Регистрите на вакантните длъжности;
5. Създава се параграф към Преходни и Заключителни разпоредби, с който се урежда изпълнението на чл. 260а от ЗОВСРБ в периода след 05.01.2024 г. до влизане в сила на на ПМС за изменение и допълнение ППЗОВСРБ, за който се изготвя настоящата Частична предварителна оценка на въздействието.
Положителни (икономически/социални/екологични) въздействия:
Ще се постигнат поставените цели за адаптиране на разпоредбите регламетиращи кадровото осигуряване на въоръжените сили и осигуряване на изпълнението на поетите от Р България ангажименти към колективната отбрана на НАТО. 


Отрицателни (икономически/социални/екологични) въздействия:
При този вариант няма да настъпят отрицателни въздействия за идентифицираните заинтересовани страни.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

	4.4. По проблем № 4:
Вариант „Без действие“:
Описание: 
Не се разделят академичните длъжности от двете кариерни полета „професионално-кп5“ и „командно-кп1“.
Положителни (икономически/социални/екологични) въздействия:
При този вариант няма да настъпят положителни въздействия за идентифицираните заинтересовани страни. 
Отрицателни (икономически/социални/екологични) въздействия:
Запазване на съществуващата регламентация води до невъзможност да се осигури адекватно израстване в кариерата на военнослужещите от кариерно поле „професионално“, заемащи длъжности за академичен състав.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

Вариант „Пълно действие“:
Описание: 
В Приложение към член единствен на ПМС № 309 от 14.12.2018 г. (обн., ДВ, бр. 105 от 2018 г., изм. и доп., бр. 86 от 2019 г., бр. 67 от 2021 г., бр. 29 от 2022 г., бр. 43 от 2023 г. и бр. 37 от 2024 г.) - Класификатор на длъжностите на военнослужещите в МО, СППМО и БА, се създава възможност:
- академичната длъжност „Професор“ от кариерна област „професионална“/кариерно поле „професионално“ да може да се заема от офицери, притежаващи военно звание от „капитан“ („капитан-лейтенант“) до „полковник“ („капитан I ранг“);
- академичната длъжност „Доцент“ от кариерна област „професионална“/кариерно поле „професионално“ да може да се заема от офицери, притежаващи военно звание от „старши лейтенант“ до „полковник“ („капитан I ранг“);
- академичната длъжност „Главен асистент“ от кариерна област „професионална“/кариерно поле „професионално“ да може да се заема от офицери, притежаващи военно звание от „старши лейтенант“ до „подполковник“ („капитан II ранг“).
Положителни (икономически/социални/екологични) въздействия:
Ще се осигури окомплектоване на академични длъжности от състава на въоръжените сили и израстване в кариерата на военнослужещите от кариерна област „професионална“/кариерно поле „професионално“, заемащи такива длъжности.
Отрицателни (икономически/социални/екологични) въздействия: няма.
Специфични въздействия: не оказва.
Въздействия върху малките и средните предприятия: не оказва.
Административна тежест: не се променя.

	5. Сравняване на вариантите:
Степени на изпълнение по критерии: 1 - висока; 2 - средна; 3 - ниска.
5.1. По проблем 1:  
	
	Вариант
 „Без действие“
	Вариант 
„Пълно действие“

	Ефективност
	Цел № 1. Създаване на ред и условия за изпълнение на разпоредбите на ЗОВСРБ.
	3
	1

	Ефикасност
	Цел № 1. Създаване на ред и условия за изпълнение на разпоредбите на ЗОВСРБ.
	3
	1

	Съгласуваност
	Цел № 1. Създаване на ред и условия за изпълнение на разпоредбите на ЗОВСРБ.
	3
	1

	Ефективност
	Цел № 2. Оптимизиране на разпоредбите в ППЗОВСРБ по отношение на кариерното развитие на военнослужещите и изпълнение на военната служба на територията на страната и извън нея.
	3
	1

	Ефикасност
	Цел № 2. Оптимизиране на разпоредбите в ППЗОВСРБ по отношение на кариерното развитие на военнослужещите и изпълнение на военната служба на територията на страната и извън нея.
	3
	1

	Съгласуваност
	Цел № 2. Оптимизиране на разпоредбите в ППЗОВСРБ по отношение на кариерното развитие на военнослужещите и изпълнение на военната служба на територията на страната и извън нея.
	3
	1



Сравнете вариантите чрез сравняване на ключовите им положителни и отрицателни въздействия.
Посочете степента, в която вариантите ще изпълнят определените цели, съгласно основните критерии за сравняване на вариантите:
- ефективност, чрез която се измерва степента, до която вариантите постигат целите на предложението;
- ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
- съгласуваност, която показва степента, до която вариантите съответстват на действащите стратегически документи.

	5.2. По проблем 2:
	
	Вариант
 „Без действие“
	Вариант 
„Пълно действие“

	Ефективност
	Цел № 2. Оптимизиране на разпоредбите регламентиращи кадровото осигуряване на въоръжените сили
	3
	1

	Ефикасност
	Цел № 2. Оптимизиране на разпоредбите регламентиращи кадровото осигуряване на въоръжените сили
	3
	1

	Съгласуваност
	Цел № 2. Оптимизиране на разпоредбите регламентиращи кадровото осигуряване на въоръжените сили
	3
	1



Сравнете вариантите чрез сравняване на ключовите им положителни и отрицателни въздействия.
Посочете степента, в която вариантите ще изпълнят определените цели, съгласно основните критерии за сравняване на вариантите:
- ефективност, чрез която се измерва степента, до която вариантите постигат целите на предложението;
- ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
- съгласуваност, която показва степента, до която вариантите съответстват на действащите стратегически документи.

	5.3. По проблем 3:
	
	Вариант
 „Без действие“
	Вариант 
„Пълно действие“

	Ефективност
	Цел № 2. Оптимизиране на разпоредбите регламентиращи кадровото осигуряване на въоръжените сили
	3
	1

	Ефикасност
	Цел № 2. Оптимизиране на разпоредбите регламентиращи кадровото осигуряване на въоръжените сили.
	3
	1

	Съгласуваност
	Цел № 2. Оптимизиране на разпоредбите регламентиращи кадровото осигуряване на въоръжените сили
	3
	1

	Ефективност
	Цел № 3. Осигигуряване изпълнението на поетите от Р България аганжименти към колективна отбрана на НАТО.
	3
	1

	Ефикасност
	Цел № 3. Осигигуряване изпълнението на поетите от Р България аганжименти към колективна отбрана на НАТО.
	3
	1

	Съгласуваност
	Цел № 3. Осигигуряване изпълнението на поетите от Р България аганжименти към колективна отбрана на НАТО.
	3
	1



Сравнете вариантите чрез сравняване на ключовите им положителни и отрицателни въздействия.
Посочете степента, в която вариантите ще изпълнят определените цели, съгласно основните критерии за сравняване на вариантите:
- ефективност, чрез която се измерва степента, до която вариантите постигат целите на предложението;
- ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
- съгласуваност, която показва степента, до която вариантите съответстват на действащите стратегически документи.


	5.4. По проблем 4:
	
	Вариант
 „Без действие“
	Вариант 
„Пълно действие“

	Ефективност
	Цел № 4. Оптимизиране на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия приет с ПМС № 309 от 2018 г.
	3
	1

	Ефикасност
	Цел № 4. Оптимизиране на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия приет с ПМС № 309 от 2018 г.
	3
	1

	Съгласуваност
	Цел № 4. Оптимизиране на Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия приет с ПМС № 309 от 2018 г.
	3
	1



Сравнете вариантите чрез сравняване на ключовите им положителни и отрицателни въздействия.
Посочете степента, в която вариантите ще изпълнят определените цели, съгласно основните критерии за сравняване на вариантите:
- ефективност, чрез която се измерва степента, до която вариантите постигат целите на предложението;
- ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
- съгласуваност, която показва степента, до която вариантите съответстват на действащите стратегически документи.

	Посочете препоръчителните варианти за решаване на поставения проблем/проблеми.
6. Избор на препоръчителен вариант:
6.1. По проблем 1:
Препоръчва се вариант „Пълно действие“. 
6.2. По проблем 2:
Препоръчва се вариант „Пълно действие“. 
6.3. По проблем 3:
Препоръчва се вариант „Пълно действие“. 
6.4. По проблем 4:
Препоръчва се вариант „Пълно действие“. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..…………………………………..

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………..

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани възможни конкретни рискове от приемане на предложения акт на НС.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

Най-важните въпроси за обществените консултации са:
Въпрос 1: Предложенията дават ли възможност за реализиране на измененията и допълнения в ЗОВСРБ, обн. в бр. 2 на ДВ от 05.01.2024 г., влезли в сила от 05.01.2024 г. и доп., бр. 38 от 30.04.2024 г., в сила от 30.04.2024 г.
Въпрос 2: Предложенията създават ли условия и ред за изпълнение на разпоредбите на ЗОВСРБ.
Въпрос 3: Предложените промени в Класификатора на длъжностите на военнослужещите в Министерството на отбраната, структурите на пряко подчинение на министъра на отбраната и Българската армия, способстват ли за кариерното развитие на офицерите от академичния състав от кариарна област „професионална“/кариерно поле „професионално“.
Проектът ще се съгласува със заинтересованите министерства и ведомства по реда на чл. 32 от Устройствения правилник на Министерския съвет и на неговата администрация. Проектът на нормативен акт ще бъде публикуван за 30-дневен срок, съгласно чл. 26, ал. 4 от Закона за нормативните актове на Портала за обществени консултации и на интернет страницата на Министерството на отбраната.
Справката за отразените становища ще бъде публикувана на Портала за обществени консултации и на интернет страницата на Министерството на отбраната.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 


	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:

…………………………………………………………………..……………………… …………………………………………………………………………………………..

Приложете необходимата допълнителна информация и документи.

	11. Информационни източници:
1. Закон за отбраната и въоръжените сили на Република България
2. Правилник за прилагане на Закона за отбраната и въоръжените сили на Република България
3. Постановление № 309 на Министерския съвет от 14.12.2018 г.
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност: Людмил МИХАЙЛОВ – директор на дирекция „Управление на човешките ресурси в отбраната“ – МО

Дата:   ___.08.2024 г.


Подпис:   

